Πλάτανος του Ιπποκράτη

Ο πλάτανος του Ιπποκράτη είναι ένας ανατολικός πλάτανος (Platanus orientalis) που βρίσκεται στην πόλη της Κω και κάτω από τον οποίο, σύμφωνα με τον μύθο, ο Ιπποκράτης (που θεωρείται πατέρας της ιατρικής) δίδασκε τους μαθητές του. Επίσης θεωρείται ότι ο απόστολος Παύλος δίδαξε κάτω από το δέντρο. Το δέντρο αποτελεί από το 1985 (ΦΕΚ 589/Β/1985) διατηρητέο μνημείο της φύσης.

Ο πλάτανος βρίσκεται στην Πλατεία Πλατάνου, μπροστά από το κάστρο των Ιπποτών και το Διοικητήριο και δίπλα στο τζαμί Γκαζί Χασσάν (ανεγέρθη το 1776), στο κέντρο της πόλης της Κω. Το σημερινό δέντρο έχει ηλικία περίπου 500 ετών και είναι πιθανόν να είναι απόγονος του αρχικού δέντρου το οποίο έστεκε εκεί την εποχή του Ιπποκράτη. Η διάμετρος του κορμού του είναι 10 μέτρα. Ο κορμός είναι κούφιος, καθώς το δέντρο έχει προσβληθεί πολλές φορές από έντομα και μύκητες, και ο περιφερικός δακτύλιος έχει πάχος μέχρι 15 εκατοστά. Μερικά από τα κλαδιά του στηρίζονται με μεταλλικές σκαλωσιές για να μη σπάσουν λόγω του βάρους τους και των δυνάμεων του αέρα. Δίπλα στο δέντρο βρίσκονται δύο οθωμανικές κρήνες, το νερό των οποίων, σύμφωνα με την επιγραφή τους, προέρχεται από την πηγή του Ιπποκράτη.Πλάτανος Ιπποκράτη   Δήμος Κω

Στις 24 Ιουνίου 1821 σφαγιάστηκαν από τους οθωμανούς 98 Κώοι στον Πλάτανο για τη συμμετοχή πλοίων της Κω σε επαναστατικές ενέργειες το 1821 με υδραίικα καράβια.

 Κλώνοι του δέντρου 
Ο Ιατρικός Σύλλογος Κω παρουσίασε μία σφύρα φτιαγμένη από ξύλο από τον πλάτανο στον πρόεδρο της Καναδικής Ένωσης Ιατρών το 1954.

Σπόρoι και μοσχεύματα από το δέντρο έχουν δοθεί σε όλο τον κόσμο. Ένα μόσχευμα δωρήθηκε από το νησί της Κω και τον Έλληνα πρέσβυ Αλέξη Λιάτη στις Ηνωμένες Πολιτείες και την Εθνική Ιατρική Βιβλιοθήκη των ΗΠΑ και φυτεύτηκε στις 14 Δεκεμβρίου 1961, στο χώρο που περιβάλλει τη βιβλιοθήκη. Το δέντρο αναπτύχθηκε, αλλά τη δεκαετία του 1980 μολύνθηκε από μύκητες και υγεία του χειροτέρευσε. Έγιναν προσπάθειες να αποκατασταθεί, ενώ παράλληλα έγινε προσπάθεια να κλωνοποιηθεί. Τελικά το δέντρο έπεσε το 2013 και αντικαταστάθηκε από έναν κλώνο του, ενώ ένας δεύτερος κλώνος θα φυτευτεί κοντά στο Κλινικό Ερευνητικό Κέντρο.

Πολλές ιατρικές σχολές, ιατρικές βιβλιοθήκες και ινστιτούτα έχουν, ή υποστηρίζουν ότι έχουν, δέντρα τα οποία προέρχονται από το αρχικό δέντρο στην Κω. Τέτοια δέντρα μπορούν να βρεθούν:

μικρογραφία|230px|Δέντρο στο "Uniformed Services University" στη Βηθεσδά, Μέριλαντ
Βόρεια Αμερική
 Η καναδική ιατρική ένωση απέκτησε ένα μόσχευμα το 1969, το οποίο φυτεύτηκε στην Αλαμπάμα. 
 στο "Uniformed Services University" στη Βηθεσδά (ή Μπεθέσντα), Μέριλαντ
 στην ιατρική σχολή Μπρόντι, Πανεπιστήμιο της Ανατολικής Καρολίνα
 στην ιατρική σχολή του πανεπιστημίου Μέρσερ
 στην ιατρική σχολή του πανεπιστημίου του Μίσιγκαν
 στην ιατρική σχολή του πανεπιστημίου της Νότια Αλαμπάμα
 στο πανεπιστήμιο της Βικτώρια 
 στο Πανεπιστήμιο Γέιλ
 στην ιατρική βιλιοθήκη Francis A. Countway στην ιατρική σχολή του πανεπιστημίου Χάρβαρντ, Βοστώνη

Ευρώπη
 στο πανεπιστήμιο της Γλασκώβης, στο τμήμα ιατρικής γενετικής
στην ιατρική σχολή του πανεπιστημίου Χάινριχ Χάινε στο Ντύσσελντορφ της Γερμανίας 

Ωκεανία
 στη σχολή αγροτικής υγείας του πανεπιστημίου του Σίδνεϊ στο Ντούμπο, Αυστραλία.

 Παραπομπές 

 Εξωτερικοί σύνδεσμοι 


Κατηγορία:Ιστορικά δέντρα
Κατηγορία:Κως